Diari Oficial de la Generalitat Valenciana


Sumari del DOGV 7373, del 02-10-2014 (2014/8858)

RESOLUCIÓ de 19 de setembre de 2014, del director general de Centres i Personal Docent, per la qual s'inclou Víctor Jiménez Cañada en la llista d'aspirants seleccionats en els procediments selectius per a l'ingrés, l'accés i l'adquisició de noves especialitats en l'àmbit de cossos docents, convocats per mitjà de la Resolució de 27 d'abril de 2010.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7373

Data del DOGV
:   02-10-2014

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2014/8858


Data del document
:   19-09-2014

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport

RESOLUCIÓ de 19 de setembre de 2014, del director general de Centres i Personal Docent, per la qual s'inclou Víctor Jiménez Cañada en la llista d'aspirants seleccionats en els procediments selectius per a l'ingrés, l'accés i l'adquisició de noves especialitats en l'àmbit de cossos docents, convocats per mitjà de la Resolució de 27 d'abril de 2010. [2014/8858]  
Per mitjà de la Resolució de 27 d'abril de 2010, de la Conselleria d'Educació (DOCV 6257, de 30 d'abril), es va convocar un procediment selectiu per a l'ingrés, l'accés i l'adquisició de noves especialitats en l'àmbit de cossos docents de professorat d'Ensenyança Secundària, professorat d'escoles oficials d'idiomes i professorat tècnic de Formació Professional; amb data 9 de juliol de 2010 es van fer públiques les llistes d'aspirants que van superar el procés per l'especialitat d'Informàtica del cos de professorat d'Ensenyança Secundària.  
Víctor Jiménez Cañada va presentar un recurs d'alçada contra la baremació definitiva de mèrits, que va ser resolt per esta Direcció General amb data 4 d'agost de 2010, i posteriorment va presentar un recurs contenciós administratiu davant del Jutjat Contenciós Administratiu número 2 de València, el qual ha dictat la Sentència número 367/2013, amb el següent tenor literal:  
«I. S'estima el recurs contenciós administratiu interposat per Víctor Jiménez Cañada contra la Resolució de 2 de setembre de 2010, del director general de Personal de la Conselleria d'Educació, sobre la baremació definitiva en el procediment d'accés als cossos docents de Secundària i altres, de 27 d'abril de 2010.  
II. S'anul·len, perquè són contraris a dret, els actes administratius a què es referix este recurs.  
III. Es reconeix, com a situació jurídica individualitzada de la part recurrent, el seu dret a la valoració del títol aportat, amb les conseqüències que es deriven d'això, amb vista al resultat del procés selectiu, i es condemna l'Administració a sotmetre's a eixe pronunciament.»  
El 4 de setembre de 2014 va tindre entrada en esta conselleria un escrit del Tribunal Superior de Justícia de la Comunitat Valenciana amb el testimoni de la sentència, a fi que siga complida, i en virtut d'això resolc:  
  
Primer  
Incloure Víctor Jiménez Cañada en la llista d'aspirants que han superat les proves selectives convocades per la Resolució de 27 d'abril de 2010, per a l'ingrés en el cos de professorat d'Ensenyança Secundària, en l'especialitat d'Informàtica, pel procediment d'ingrés lliure, feta pública el 9 de juliol de 2010, amb una puntuació global de 6,1186 punts.  
  
Segon  
Modificar la Resolució de 17 de setembre de 2010, de la Direcció General de Personal (DOCV 07.10.2010), per la qual nomena funcionaris en pràctiques del cos de professorat d'Ensenyança Secundària els aspirants seleccionats en eixe procediment selectiu, en el sentit d'incloure-hi Víctor Jiménez Cañada. L'esmentat nomenament quedarà condicionat al compliment, per part de l'aspirant, dels requisits exigits en la base 2 de la convocatòria, que es verificarà per mitjà de l'examen de la documentació que s'establix en la base 10 d'esta, la qual haurà de presentar en el termini d'un mes a comptar de l'endemà de la publicació d'esta resolució en el Diari Oficial de la Comunitat Valenciana.  
  
Contra esta resolució, que posa fi a la via administrativa, podrà interposar-se, amb caràcter potestatiu, un recurs de reposició davant de la Direcció General de Centres i Personal Docent en el termini d'un mes, comptat des de l'endemà de ser publicada, o interposar directament un recurs contenciós administratiu davant del Tribunal Superior de Justícia de la Comunitat Valenciana en el termini de dos mesos, comptats a partir de l'endemà de ser publicada.  
  
València, 19 de setembre de 2014.- El director general de Centres i Personal Docent: Santiago Martí Alepuz.